दिगंबर अखाड़ा के महंत सुरेश दास ने फार्मूले का स्वागत किया है। कहा कि यदि मुस्लिम विवादित स्थान से अपना दावा छोड़ने को तैयार हैं तो, यह सराहनीय है। अयोध्या की सांस्कृतिक सीमा के बाहर कहीं भी मस्जिद बने, हमें कोई ऐतराज नहीं। ज्योतिष गुरू स्वामी हरिदयाल मिश्र ने कहा कि अयोध्या के बाहर मस्जिद बनें हमें कोई ऐतराज नहीं है। कहा कि देर से ही सही मुस्लिम अपना दावा छोड़ने को तैयार हैं। इससे सद्भाव की एक नई पारी की शुरूआत होगी। साकेत पीजी कॉलेज के प्राचार्य डॉ. प्रदीप खरे कहते हैं कि मौलाना नदवी का फार्मूला देश के लिए बड़ी बात है, इसका स्वागत किया जाना चाहिए। इससे विवाद सुलझेगा और अयोध्या में तरक्की तो होगी ही, देश का सम्मान भी बढ़ेगा। मदनी की तरह अब पक्षकारों को खुलकर सामने आना चाहिए।